Projektas

LIETUVOS RESPUBLIKOS

BAUDŽIAMOJO KODEKSO 178, 189 IR 203 STRAIPSNIŲ PAKEITIMO

ĮSTATYMas

2018 m. d. Nr.

Vilnius

1 straipsnis. 178 straipsnio pakeitimas

1. Pakeisti 178 straipsnio 2 dalį ir ją išdėstyti taip:

„2. Tas, kas atvirai pagrobė svetimą turtą arba pagrobė svetimą turtą įsibrovęs į patalpą, ryšių kabelių kanalų sistemą, saugyklą ar saugomą teritoriją, arba viešoje vietoje pagrobė svetimą turtą iš asmens drabužių, rankinės ar kitokio nešulio (kišenvagystė) arba automobilį ar jo dalį, arba pagrobė strateginę ar svarbią reikšmę nacionaliniam saugumui turinčių juridinių asmenų infrastruktūrą sudarantį turtą ar jo dalį,

baudžiamas bauda arba areštu, arba laisvės apribojimu, arba laisvės atėmimu iki šešerių metų.“

2. Pakeisti 178 straipsnio 3 dalį ir ją išdėstyti taip:

„3. Tas, kas pagrobė didelės vertės svetimą turtą arba didelės mokslinės, istorinės ar kultūrinės reikšmės turinčias vertybes arba pagrobė svetimą turtą dalyvaudamas organizuotoje grupėje,

baudžiamas laisvės atėmimu nuo dvejų iki aštuonerių metų.“

2. straipsnis. 189 straipsnio pakeitimas

1. Pakeisti 189 straipsnio 1 dalį ir ją išdėstyti taip:

„1. Tas, kas įgijo, naudojosi arba realizavo turtą žinodamas, kad tas turtas gautas nusikalstamu būdu,

baudžiamas bauda arba laisvės apribojimu, arba areštu, arba laisvės atėmimu iki trejų metų.“

2. Pakeisti 189 straipsnio 2 dalį ir ją išdėstyti taip:

„2. Tas, kas įgijo, naudojosi arba realizavo didelės vertės turtą ar didelės mokslinės, istorinės ar kultūrinės reikšmės turinčias vertybes žinodamas, kad tas turtas ar vertybės gauti nusikalstamu būdu,

baudžiamas bauda arba areštu, arba laisvės atėmimu iki šešerių metų.“

3. straipsnis. 203 straipsnio pakeitimas

1. Pakeisti 203 straipsnio 2 dalį ir ją išdėstyti taip:

„2. Tas, kas įsteigė ar vadovavo juridiniam asmeniui, naudojamam neteisėtai veiklai nuslėpti,

baudžiamas bauda arba areštu, arba laisvės atėmimu iki trejų metų.“

Skelbiu šį Lietuvos Respublikos Seimo priimtą įstatymą.

Respublikos Prezidentas

Seimo nariai

Laurynas Kasčiūnas

Dainius Gaižauskas

Paulius Saudargas